stanford-oval/wikipedia huggingface dataset:
Islam Euroopassa
Hyväksyntää

Monet Euroopan johtavista poliitikoista ovat katsoneet, että islam on osa nykyaikaista monikulttuurista todellisuutta. Saksalaiset poliitikot, kuten liittopresidentti Christian Wulff, liittokansleri Angela Merkel ja Wolfgang Schäuble ovat lausuneet, että "islam kuuluu Saksaan" (saks. Islam gehört zu Deutschland). Federica Mogherini, EU:n ulkoministeri vuosina 2014–2019 katsoi, että jopa poliittinen islam kuului Eurooppaan.
Kirjallisuutta

Cesari, Jocelyne (toim.): The Oxford Handbook of European Islam.  Oxford:  Oxford University Press.  ISBN 978-0-19-960797-6.  (englanniksi)
Martikainen, Tuomas & Sakaranaho, Tuula (toim.): Mitä muslimit tarkoittavat? Keskustelua islamilaisista virtauksista Suomessa ja Euroopassa.  Turku:  Savukeidas, 2008.  ISBN 978-952-5500-98-1.
Aiheesta muualla

Kuvia tai muita tiedostoja aiheesta Islam Euroopassa Wikimedia Commonsissa
Pariisin suuri moskeija rakennettiin 1. maailmansodan jälkeen.
A Saucerful of Secrets

| A Saucerful of Secrets Pink Floyd |
| --- | --- | --- |

Studioalbumin tiedot
 Äänitetty : elokuu–syyskuu 1967 / tammikuu–huhtikuu 1968
 Julkaistu: 29. syyskuuta 1968
 Tuottaja(t): Norman Smith
 Tyylilaji: psykedeelinen rock  progressiivinen rock space rock
 Kesto: 39.25
 Levy-yhtiö: Columbia Records / EMI (UK) Capitol Records (US)
Pink Floydin muut julkaisut
| The Piper at the Gates of Dawn (1967) | A Saucerful of Secrets (1968) | Music from the Film More (1969) |
A Saucerful of Secrets on Pink Floydin toinen albumi. Albumi äänitettiin EMI:n Abbey Roadin studioissa aikana elokuu 1967 – huhtikuu 1968.
A Saucerful of Secrets on viimeinen Pink Floyd -albumi, jota mielenterveysongelmista kärsinyt Syd Barrett oli mukana tekemässä ennen eroaan yhtyeestä maaliskuussa 1968, hän oli mukana ainoastaan kappaleissa ”Remember a Day”, ”Set the Controls for the Heart of the Sun” ja ”Jugband Blues”, joissa jälkimmäisessä hän laulaa päävokaalit. Kappaleet ”Scream Thy Last Scream” ja ”Vegetable Man” nauhoitettiin myös albumin sessioissa, joissa Barrett oli myös mukana, mutta kappaleita ei ole virallisesti julkaistu missään muodossa. Nämä aiottiin julkaista Barrettin kokoelmalla Opel, mutta itse yhtye ei tähän suostunut. David Gilmour liittyi yhtyeeseen levyn teon aikana tammikuussa 1968, joten albumi on kokoelmien lisäksi ainoa julkaisu, jolla yhtyeen kaikki viisi jäsentä esiintyvät.
Kappale ”Corporal Clegg” on yhtyeen ensimmäinen sotaan epäsuorasti liittyvä kappale, joka kertoo korpraali Cleggistä, joka ”voitti” itselleen puujalan sodassa. Kappale on myös sikäli harvinainen, että Gilmourin ohella kappaleen päälaulajana toimii yhtyeen rumpali Nick Mason.
Albumin kansikuva on Storm Thorgersonin ja Aubrey Powellin perustaman Hipgnosis-työryhmän ensimmäinen teos. Se pyrki jäljittelemään Pink Floydin valoshow’n vaikutusta kerrostaessaan kolmetoista kuvaa. Albumin kannessa on muun muassa heikosti näkyvä infrapunakuva yhtyeen jäsenistä, sekä kuvia Aurinkokunnan planeetoista, eläinradasta ja Marvel-kustantamon supersankarista, Tohtori Oudosta.
Kappaleet

Let There Be More Light – 5.38 ( säv. Waters )
laulu Rick Wright, David Gilmour ja Roger Waters
Remember a Day – 4.33 ( säv. Wright )
laulu Rick Wright
Set the Controls for the Heart of the Sun – 5.28 ( säv. Waters )
laulu Roger Waters
Corporal Clegg – 4.13 ( säv. Waters )
laulu David Gilmour, Nick Mason ja Roger Waters
A Saucerful of Secrets – 11.57 ( säv. Waters, Wright, Mason, Gilmour )
instrumentaali
See-Saw – 4.36 ( säv. Wright )
laulu Rick Wright
Jugband Blues – 3.00 ( säv. Barrett )
laulu Syd Barrett
Muusikot albumilla

Roger Waters – basso, laulu
David Gilmour – soolokitara, laulu
Richard Wright – piano, urut, mellotroni, vibrafoni, laulu
Nick Mason – rummut, lyömäsoittimet, laulu
Syd Barrett – laulu ja kitara kappaleessa ”Jugband Blues”, slide- ja akustinen kitara ”Remember a Day” sekä rytmikitara kappaleessa ”Set the Controls for the Heart of the Sun”
Vierailijat
Norman Smith – rummut ja taustalaulu kappaleessa ”Remember a Day”
Rosukrenergo

Rosukrenergo on sveitsiläinen Gazprombankin ja itävaltalaisen osuustoiminnallisen Raiffeisen Banking Groupin Raiffeisen Investment AG:n sveitsiläinen tytäryhtiön omistama yritys, jonka tehtävänä on käydä Venäjän Gazpromin ja Ukrainan Naftogazin puolesta Turkmenistanin ja Ukrainan välinen maakaasukauppa vuodesta 2005 alkaen.[lähde? ]
Rosukrenergoa edelsi samaa tehtävää suorittanut unkarilainen yritys Eural Trans Gas, mitä Gazpromin vähemmistöosakkaat epäilivät perusteettoman korkeista välityspalkkioista.[lähde? ]
Ukrainan tiedustelupalvelun, SBU:n, päällikkö Oleksandr Tušinov, ilmoitti 17. kesäkuuta 2005 aloittavansa Rosukrenergon ja Eural Trans Gasin tutkinnan. Tušinov pitää Raiffeisenia vain muodollisena omistajana.[lähde? ]
Rosukrenergosta tuli 4. tammikuuta 2006 Ukrainan Kazakstanista, Turkmenistanista, Uzbekistanista sekä Venäjältä Gazpromilta ostamaan  maakaasusopimuksen yksinmyyjä.[lähde? ]
Julija Tymošenkon hallituksen aikana 2005 yritti Ukraina päästä osakkaaksi Rosukrenergoon, mutta sitä ei hyväksytty.[lähde? ]
26. huhtikuuta Rosukrenergon Raiffeisenin takana olevat osakkaat julkistettiin Gazpromille kuulumattoman 50 %:n osuuden omistavat Dmytro Firtash (45 %) ja Ivan Fursin (5 %). Firtash ei ole koskaan antanut haastattelua ja hänen nimensä on venäläisissä ja ukrainalaisissa joukkotiedotusvälineissä liitetty Eural Trans Gasiin ja Highrock Holdingsiin.
Aiheesta muualla

Gazprom, Naftogaz Ukrainy say settlement reached in natural gas dispute (englanniksi)
Raiffeisen investment is nominal co-owner of Rosukrenergo (englanniksi)
I suspect Yushchenko avoids meeting me because it would hurt him to look me in the eye (Arkistoitu – Internet Archive) (englanniksi)
Semion Mogilevich: FBI Most Wanted kooperiert mit deutschen Energieunternehmen (Arkistoitu – Internet Archive) (saksaksi)
Tabriz

| Tabriz (Tabrīz/Təbriz) |
| --- | --- |

 Tabriz
 Koordinaatit: 38.0739°N, 46.2960°E 
Valtio:  Iran
Provinssi:  Itä-Azerbaidžan
Korkeus:  1 367 m
Väkiluku (2016)  ():  1 558 693
Aikavyöhyke:  UTC+3:30
 
 tabriz.ir 
Infobox OKVirheellinen NIMI-arvo: 
Tabriz eli Täbriz (persiaksi Tabrīz, azeriksi Təbriz, vanhentunut muoto Täbris) on noin 1,5 miljoonan asukkaan (2016) kaupunki Luoteis-Iranissa. Tabriz on Itä-Azerbaidžanin provinssin pääkaupunki ja Luoteis-Iranin tärkein keskus. Tabriz on Iranin viidenneksi suurin kaupunki Teheranin, Mašhadin, Esfahanin ja Karajin jälkeen. Kaupungin valtakieli on azerin kieli.
Mattokauppaa historiallisessa Tabrizin basaarissa. Basaari on maailmanperintökohde.
Maantiede

Tabriz sijaitsee maan luoteiskolkassa, kukkuloiden ympäröimässä laaksossa noin 1300 metrin korkeudella merenpinnasta. Sen ilmasto on mantereinen, kesät ovat kuumat ja talvet kylmiä. Alueella on kuumia lähteitä.
Kulttuuri

Tabrizin syntyhistoria on hämärän peitossa. Jotkut lähteet väittävät, että kaupunki perustettiin sassanidien dynastian aikana (224–651). Toisissa lähteissä kerrotaan, että yksi Harun al-Rašidin vaimoista perusti kaupungin.
Tabriz sijaitsee muinaisen Silkkitien varrella. Se on tunnettu mm. kauniista ja laadukkaista matoistaan, jotka kuuluvat maailman arvostetuimpiin. Kaupungin historiallinen basaari on maailmanperintökohde. Yhä edelleen se on merkittävä teollisuus- ja kauppakaupunki.
Tabriz sijaitsee maanjäristyksille alttiilla alueella. Monet järistykset (mm. vuosina 858, 1041, 1721 ja 1927) ovat aiheuttaneet suuria tuhoja kaupungille ja niiden jäljiltä vain harvat historialliset rakennukset ovat säilyneet meidän päiviimme. Vanhimpia säilyneitä rakennuksia ovat Tabrizin linnoitus (Ark-e Tabriz) ja Tabrizin sininen moskeija (Masjed-e kabud, Masjed-e Moẓaffariya, valm. 1465).
Väestö

Kaupungin väkiluku on kasvanut seuraavasti:
289 996 (1956),
403 413 (1966),
597 976 (1976),
971 482 (1986),
1 088 985 (1991),
1 191 043 (1996),
1 398 060 (2006) ja
1 494 998 (2011)
1 558 693 (2016).
Liikenne

Kaupunkia palvelee Tabrizin kansainvälinen lentoasema.
Tabrizin metro aloitti toimintansa vuonna 2015  
.
Aiheesta muualla

Kuvia tai muita tiedostoja aiheesta Tabriz Wikimedia Commonsissa
Symbolic

| Symbolic Death |
| --- | --- | --- |

Studioalbumin tiedot
 Julkaistu: 21. maaliskuuta 1995
 Tuottaja(t): Jim Morris, Chuck Schuldiner
 Tyylilaji: Tekninen death metal • melodinen death metal
 Kesto: 49.17
 Levy-yhtiö: Roadrunner Records
Deathin muut julkaisut
| Individual Thought Patterns 1993 | Symbolic 1995 | The Sound of Perseverance 1998 |
Symbolic on Death-yhtyeen kuudes studioalbumi, joka julkaistiin vuonna 1995.
Symbolic on sävellyksiltään progressiivinen ja materiaali on soitettu erittäin teknisesti. Sävellystyö on jonkin verran suoraviivaisempaa ja vähemmän kokeellista kuin edeltäjällä Individual Thought Patternsilla, albumin ollen myös Deathin sen astisista albumeista melodisin.
Kappaleiden keskipituus on kasvanut jokaisen Death-albumin myötä: Humanilla ja Individual Thought Patternsilla kappaleiden keskimääräinen kesto oli noin neljä minuuttia Symbolicin keskiarvon ollessa yli viisi minuuttia.
Symbolicin introspektiivinen ja ahdistuneisuutta huokuva lyriikka on Deathin siihen astisista albumeista filosofisinta ja runollisinta, joka tukee albumin melodista ja kompleksia sävellystyötä.
Genrelle suuntaviivoja luoneena laulajana Schuldiner myös artikuloi selvemmin kuin koskaan, vaikka albumilla kuuluukin viisikymmentä minuuttia Deathin (ja death metalin) tavaramerkiksi muodostunutta raakaa murinaa.
"Empty Words" julkaistiin singlenä. Deathille ominaiseen tyyliin tämän albumin kappaleista ei tehty videoita.
Chuck Schuldiner kyllästyi levy-yhtiö Sonyn toimintaan ja vaihtoi ennen Symbolicin julkaisua levy-yhtiötä. Uusi jakelija oli riippumaton hollantilainen levy-yhtiö Roadrunner Records.
Kappaleet

Symbolic – 6.33
Zero Tolerance – 4.48
Empty Words – 6.22
Sacred Serenity – 4.27
1,000 Eyes – 4.28
Without Judgement – 5.28
Crystal Mountain – 5.07
Misanthrope – 5.03
Perennial Quest – 8.21
Kokoonpano

Chuck Schuldiner – kitara, laulu, apulaistuottaja
Gene Hoglan – rummut
Bobby Koelble – kitara
Kelly Conlon – basso
Jim Morris – tuottaja, äänittäjä
Chuck Schuldiner – apulaistuottaja
George Marino – masterointi
Patricia Mooney – konseptisuunnittelu
Aiheesta muualla

Albumin sanoitukset
Symbolic Discogsissa. (englanniksi)
Albumi Symbolic Encyclopaedia Metallum -sivustolla (englanniksi)
The Brides of Dracula

| The Brides of Dracula |
| --- | --- |

Ohjaaja:  Terence Fisher
Käsikirjoittaja:  Jimmy Sangster Anthony Hinds
Tuottaja:  Anthony Hinds
Säveltäjä:  Malcolm Williamson
Kuvaaja:  Alfred Cox
Pääosat:  Peter Cushing
Valmistustiedot
Valmistusmaa:  Iso-Britannia
Tuotantoyhtiö:  Hammer Film Productions
Levittäjä:  Universal Studios
Ensi-ilta:  7. heinäkuuta 1960
Kesto:  85 minuuttia
Alkuperäiskieli:  englanti
Edeltäjä:  Dracula, pimeyden prinssi
Seuraaja:  Dracula – pimeyden ruhtinas
Aiheesta muualla
IMDb 
Elonet
AllMovie
Infobox OKNimi-testi OK: 
The Brides of Dracula on vuonna 1960 ensi-iltansa saanut, Terence Fisherin ohjaama elokuva. Se perustuu Jimmy Sangsterin käsikirjoitukseen Disciple of Dracula ja sijoittuu 1800-luvun lopun Transilvaniaan, kuten valtaosa englantilaisen Hammer Film Productionsin 1960-luvulla tuottamista vampyyrielokuvista.[lähde? ]
Juoni

Transilvaniassa 1800-luvun lopulla vampyyrinmetsästäjä Van Helsing (Peter Cushing) ottaa mittaa paroni Meinsterista (David Peel), joka on transilvanialaista kylää ja paikallista tyttökoulua terrorisoiva vampyyri.[lähde? ]
Näyttelijät

| 0 | 1 | 2 |
| --- | --- | --- |
|  Peter Cushing  | … |  Van Helsing   |
|  David Peel  | … |  Paroni Meinster   |
|  Martita Hunt  | … |  Paronitar Meinster   |
|  Yvonne Monlaur  | … |  Marianne Danielle   |
|  Freda Jackson  | … |  Greta   |
Vastaanotto

Elokuvalla on Rotten Tomatoes-sivustolla tuore 73% arvosana. Valtion elokuvaministeriö asetti ennakkotarkastuksessa 1960 elokuvalle ikärajan KK (Kokonaan kielletty), joten elokuvaa ei saanut Suomessa näyttää eikä levittää.
Aiheesta muualla

The Brides of Dracula Internet Movie Databasessa (englanniksi)
The Brides of Dracula Elonet.
On This Perfect Day

| On This Perfect Day Guilt Machine |
| --- | --- | --- |

Studioalbumin tiedot
 Äänitetty : 2009
 Julkaistu: 28. elokuuta 2009
 Tuottaja(t): Arjen Anthony Lucassen
 Tyylilaji: Progressiivinen metalli
 Kesto: 57.37
 Levy-yhtiö: Mascot
On This Perfect Day on Arjen Anthony Lucassenin sivuprojektin Guilt Machinen debyyttialbumi, joka julkaistiin 28. elokuuta 2009. Albumin kannen teki Christophe Dessaigne.
Albumin tiedot

Albumi sisältää useita fanien lähettämiä ääniviestejä kappaleiden aluissa. Kappaleet käsittelevät "syyllisyyden, katumuksen ja salaisuuden synkimmän muodon tuhoisaa psykologiaa – salaisuuksia, joita pidämme piilossa itseltämme", ja sen tunnelma vaihtelee "synkästä ja raskaasta tunnelmalliseen ja melankoliseen", mikä käy ilmi yhtyeen MySpace-sivulla julkaistusta ennakkokappaleesta.
Kappaleet

Kaikki sanat Lori Linstruth, kaikki sävellykset Arjen Lucassen.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Twisted Coil | 11.43 |  |  |  |  |  |  |  |
| 2. | Leland Street | 8.03 |  |  |  |  |  |  |  |
| 3. | Green And Cream | 10.32 |  |  |  |  |  |  |  |
| 4. | Season Of Denial | 10.22 |  |  |  |  |  |  |  |
| 5. | Over | 6.11 |  |  |  |  |  |  |  |
| 6. | Perfection? | 10.47 |  |  |  |  |  |  |  |
|  |  | 57.37 |  |  |  |  |  |  |  |
Kokoonpano

Guilt Machine
Jasper Steverlinck – laulu
Arjen Anthony Lucassen – rytmi- ja akustinen kitara, basso, koskettimet, mandoliini, taustalaulu kaikissa kappaleissa, laulu CD 2:n kappaleessa 2
Lori Linstrath – kitara
Chris Maitland – rummut
Vierailevat muusikot
Ben Mathot – viulu
David Faber – sello
Muut esiintyjät
Rozemarijn, Stephan Venker, Ripley, Anonyymi, Frederic Dessaigne, Rano Zangana, Masumi Hodgson, Jon Mellado, Ahlroos, Sen, Anonymous, Haydee Garde, Casper Sorensen, Andrew Hyslop, Jardar Folling, Pax, Vinicius TT1, Petho-Devay Ildiko, Claudia M. Luisa Murella – Puhutut viestit (esiintymisjärjestyksessä)
Tuotanto
Arjen Anthony Lucassen – tuotanto, miksaus
Christophe Dessaigne – valokuvat
Jasper van Tilburgh – yhtyeen valokuvat
Thomas Ewerhard – logo ja ulkoasu
Peter Brussée – masterointi
Relics

| Relics Pink Floyd |
| --- | --- | --- |

Kokoelmalevyn tiedot
 Äänitetty : 1967–1971
 Julkaistu: 14. toukokuuta 1971
 Tuottaja(t): Pink Floyd
 Tyylilaji: progressiivinen rock Psykedeelinen rock
 Kesto: 49.38
 Levy-yhtiö: Columbia Records / EMI (UK) Harvest/Capitol, Capitol Records (US)
Pink Floydin muut julkaisut
| Atom Heart Mother (1970) | Relics (1971) | Meddle (1971) |
Relics on rock-yhtye Pink Floydin vuonna 1971 julkaistu harvinaisuuskokoelma. Se sisältää muun muassa yhtyeen alkuaikojen singlehitit ”See Emily Play” ja ”Arnold Layne” ja monia b-puolia. Albumi sisältää myös kappaleita soundtrackilta Music from the Film More (”Cirrus Minor” ja ”The Nile Song”) sekä kappaleita ensilevyltä The Piper at the Gates of Dawn (”Interstellar Overdrive” ja ”Bike”).
Kappaleluettelo

"Arnold Layne" (Syd Barrett) – 2:56
Samannimisen singlen a-puoli 11. maaliskuuta 1967
päävokaalit: Syd Barrett
"Interstellar Overdrive" (Syd Barrett/Roger Waters/Rick Wright/Nick Mason) – 9:43
Albumilta The Piper at the Gates of Dawn 1967
instrumentaalinen
"See Emily Play" (Syd Barrett) – 2:53
Samannimisen singlen a-puoli 17. kesäkuuta 1967
päävokaalit: Syd Barrett
"Remember a Day" (Rick Wright) – 4:29
Albumilta A Saucerful of Secrets 1968)
päävokaalit: Rick Wright
"Paintbox" (Rick Wright) – 3:33
Singlen Apples and Oranges b-puoli, 18. marraskuuta 1967
päävokaalit: Rick Wright
"Julia Dream" (Roger Waters) – 2:37
Singlen It Would Be So Nice b-puoli, 13. huhtikuuta 1968
päävokaalit: David Gilmour
"Careful with That Axe, Eugene" (David Gilmour/Roger Waters/Rick Wright/Nick Mason) – 5:45
Singlen Point Me at the Sky b-puoli, 7. joulukuuta 1968
instrumentaalinen
"Cirrus Minor" (Roger Waters) – 5:18
Soundtrackalbumilta Music from the Film More 1969
päävokaalit: David Gilmour
"The Nile Song" (Roger Waters) – 3:25
Soundtrackalbumilta Music from the Film More 1969
päävokaalit: David Gilmour
"Biding My Time" (Roger Waters) – 5:18
Ei aikaisemmin julkaistu
päävokaalit: Roger Waters
"Bike" (Syd Barrett) – 3:21
Albumilta The Piper at the Gates of Dawn 1967
päävokaalit: Syd Barrett
Muusikot

Syd Barrett – kitara ja laulu kappaleissa "Arnold Layne", "See Emily Play", "Interstellar Overdrive" ja "Bike"
Roger Waters – basso, laulu
David Gilmour – kitara kaikissa paitsi "Arnold Layne", "See Emily Play", "Interstellar Overdrive" ja "Bike", laulu, taustalaulu
Rick Wright – urut, piano, syntetisaattori, laulu, taustalaulu
Nick Mason – rummut, lyömäsoittimet ja alkuperäinen kansisuunnittelu
Muut:
Norman Smith – rummut ja laulu kappaleessa ”Remember a Day”
Ummagumma

| Ummagumma Pink Floyd |
| --- | --- | --- |

Julkaisun tiedot
 Äänitetty : 1969
 Julkaistu: 25. lokakuuta 1969
 Tuottaja(t): Pink Floyd
 Tyylilaji: psykedeelinen rock progressiivinen rock kokeellinen musiikki
 Kesto: 86.11
 Levy-yhtiö: Harvest / EMI (UK) Harvest/Capitol,  Capitol Records (US)
Pink Floydin muut julkaisut
| Music from the Film More (1969) | Ummagumma (1969) | Atom Heart Mother (1970) |
Ummagumma on Pink Floydin vuonna 1969 julkaisema tupla-albumi.
Albumin ensimmäinen levy sisältää konserttiäänitykset yhtyeen keskeisimmistä 1960-luvun lopulla soittamista kappaleista. Se äänitettiin Manchesterissa College of Commercessa 2. toukokuuta 1969 ja Birminghamissa Mother's Clubilla 27. huhtikuuta 1969.
Ummagumman livelevyn aloittavaa "Astronomy Dominea" käytettiin vahingossa vuonna 1974 julkaistun A Nice Pair -kokoelman (joka sisältää yhtyeen kaksi ensimmäistä albumia yksissä kansissa) brittiversion The Piper at the Gates of Dawnin aloitusraitana alkuperäisen, vuoden 1967 studioversion sijasta.
Tuplan toisella, studiossa tehdyllä levyllä kukin yhtyeen jäsen vastaa yhdestä neljänneksestä musiikista eli se on eräänlainen soololevy. Sen mukaisesti ovat levyn kappaleetkin toisistaan poikkeavia. Roger Watersin akustisessa kappaleessa "Grantchester Meadows" kuullaan taustalla koko kappaleen ajan kestävää kiurun laulua ja ajoittain muitakin luonnonääniä. Nick Masonin, levyn päättävä kolmiosainen "The Grand Vizier's Garden Party" on alun ja lopun huiluteemaa lukuun ottamatta pääosin eri lyömäsoittimien hallitsema. Huilua kappaleella soittaa Masonin silloinen puoliso Lindy Mason. Richard Wrightin levyn aloittavassa, neliosaisessa "Sysyphuksessa" ovat pääosassa mellotron ja piano ja David Gilmourin "A Narrow Wayssa" taas kitarat. Studiolevyn musiikki on melko kokeellista ja tyyliltään avantgardea ja sävellykset Watersin osuutta lukuun ottamatta ovat moniosaisia.
Ummagumma oli ensimmäinen Pink Floyd -levy, joka pääsi sadan myydyimmän levyn joukkoon Yhdysvalloissa.
Kappaleet > Livealbumi

Astronomy Domine – 8.29
Careful With That Axe, Eugene – 8.50
Set the Controls for the Heart of the Sun – 9.12
A Saucerful of Secrets – 12.48
Kappaleet > Studioalbumi

Sysyphus Part 1 – 1.03 (Kesto LP-levyllä 4:29, säv. Wright)
Sysyphus Part 2 – 3.30 (Kesto LP-levyllä 1:49, säv. Wright)
Sysyphus Part 3 – 1.49 (Kesto LP-levyllä 3:07, säv. Wright)
Sysyphus Part 4 – 6.59 (Kesto LP-levyllä 3:38, säv. Wright)
Grantchester Meadows – 7.26 (säv. Waters)
Several Species of Small Furry Animals Gathered Together in a Cave and Grooving with a Pict – 4.59 (säv. Waters)
The Narrow Way Part 1 – 3.27 (säv. Gilmour)
The Narrow Way Part 2 – 2.53 (säv. Gilmour)
The Narrow Way Part 3 – 5.57 (säv. Gilmour)
The Grand Vizier's Garden Party Part 1: Entrance – 1.00 (säv. Mason)
The Grand Vizier's Garden Party Part 2: Entertainment – 7.06 (säv. Mason)
The Grand Vizier's Garden Party Part 3: Exit – 0.38 (säv. Mason)
Onni Määttä

Määttä elokuussa 2023
Onni Määttä (s. 1995) on suomalainen pesäpalloilija.
Määttä edustaa Superpesiksessä pelaavia Pattijoen Urheilijoita.  Hän on pelannut urallaan Superpesistä myös kasvattajaseurassaan Sotkamon Jymyssä. Jymyssä pelatessaan Määttä voitti SM-kullan kaudella 2014 ja 2015. Kempeleen Kirissä hän saavutti SM-pronssin kaudella 2023. Määttä on pelannut 2013 alkaneella urallaan 133 Superpesiksen runkosarjaottelua. Näissä hän on lyönyt viisi kunnaria ja 13 tavallista juoksua, tuonut 124 juoksua ja kerännyt 470 kärkilyöntiä. Määttä on pelannut 20 Superpesiksen pudotuspeliottelua. Näissä hän on lyönyt kaksi tavallista juoksua, tuonut viisi juoksua js kerännyt 23 kärkilyöntiä. Kuudessa pelaamassaan Superpesiksen karsintasarjan ottelussa Määttä on tuonut 13 juoksua ja kerännyt 26 kärkilyöntiä. Hän on ulkopelissä etukenttäpelaaja ja sisäpelissä etenijä tai vaihtaja. Määttä on pelannut neljä aikuisten Itä-Länsi-ottelua, kolme A-poikien Itä-Länsi ottelua ja yhden B-poikien Itä-Länsi ottelun.
Onnenlehti

Onnenlehti Nro 12 N
Onnenlehti on pieni pahvikortti tai paperilappu, johon on kirjoitettu ennustus. Painetut onnenlehdet olivat numeroituja ja joissakin versiossa oli kuvakin mukana. Onnenlehdet olivat suosittuja 1800-luvulla ja 1900-luvun alkupuoliskolla. Ennustuksiin suhtauduttiin kuten horoskooppeihin, kuka uskoi kuka ei. Onnenlehtien ennustuksia pidettiin kuitenkin povareiden ennustuksia selkeämpinä.
Onnenlehtiä myivät posetiivarit, jotka kiersivät yleisötapahtumissa, kuten markkinoilla ja soittivat veivattavalla posetiivilla musiikkia. Toimeentulonsa posetiivarit saivat onnenlehtiä, pikkuesineitä kuten harjoja ja esimerkiksi pumpernikkeleitä kaupittelemalla.
Onnenlehden muita merkityksiä

Onnenlehtiä jaettiin Suomen ensimmäisen Liikennenturvallisuusviikon 23.-30.4.1934 aikana.  Liikennekulttuurikomitean tuottaman onnenlehden sisältö oli kuvitettua liikennevalistusta. Painotuotteen värikkyys huvitti etenkin nuoria naisia, vanhempi väki suhtautui lappusiin kylmäkiskoisemmin. Onnenlehdessä kehotettiin äitejä kasvattamaan lapsensa liikenteen tuntemukseen.
Onnenlehti-pöytäliina. Pieni onnenlehtikuviolla koristeltu pöytäliina.
Onnenlehdeksi kutsuttiin lentolehtistä, joita kapteeni  Bremer pudotti lentokoneestaan 39 paikkakunnalle Philipsin mainoskiertueella 1938. Onnenlehdestä oikean onnenkuvion löytänyt sai ostaa Matador-radiovastaanottimen erikoishinnalla.
Onnenlehti, lasimaljakko, design Helena Tynell, Riihimäen Lasi 1971-76.
Donald Campbell

Donald Campbellin hautakivi.
Donald Malcolm Campbell (23. maaliskuuta 1921 Kingston upon Thames, Surrey, Englanti – 4. tammikuuta 1967 Coniston Water, Lancashire, Englanti) oli brittiläinen moottoriurheilija. Hän rikkoi absoluuttisen maa- ja vesinopeuden ennätykset kahdeksan kertaa 1950- ja 1960-luvuilla. Campbell on edelleen ainoa henkilö, joka on saman vuoden aikana rikkonut nopeusennätyksen sekä maalla että vedessä. Tämä tapahtui vuonna 1964. Campbell sai surmansa nopeusennätyskokeessa Conistonjärvellä tammikuussa 1967.
Donald Campellin vanhemmat olivat Sir Malcolm Campbell, 13-kertainen nopeusennätyksen haltija 1920- ja 1930-luvuilla ja tämän toinen puoliso Dorothy o.s. Whittall.
Donald Campbellin ruumis ja ennätysvene Bluebird K7 löydettiin järven pohjasta vasta keväällä 2001.
Kārlis Čukste

| Kārlis Čukste |
| --- | --- |
 Kārlis Čukste, 2023
Henkilötiedot
Syntynyt: 17. kesäkuuta 1997 (ikä 27) Riika, Latvia
Kansalaisuus:   Latvia
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  100 kg
Pelaajaura
Pääsarjaura:  2020–
Aik. seurat:  HK Mogo (Latvia) San Jose Barracuda (AHL) Orlando Solar Bears (ECHL) Dinamo Riika (KHL) Pelicans (SML) HC Třinec (ČEL) Brynäs IF (Allsv.)
NHL-varaus:  130. varaus, 2015 San Jose Sharks
Kārlis Čukste (s. 17. kesäkuuta 1997 Riika, Latvia) on latvialainen uransa lopettanut jääkiekkopuolustaja.